b'\n_START_ARTICLE_\nFranc Bi\xc4\x8dek\n_START_SECTION_\n\xc5\xbdivljenjepis\n_START_PARAGRAPH_\nFranc Bi\xc4\x8dek - Bruno se je rodil v vasi Prapetno Brdo, ob\xc4\x8dina Tolmin, primorskim star\xc5\xa1em Andreju Bi\xc4\x8dku in Marjani Begu\xc5\xa1.Med obema svetovnima vojnama je bilo na Primorskem zaradi fa\xc5\xa1izma veliko Slovencev prisiljeno v konfinacijo na jug Italije oziroma so zbe\xc5\xbeali v\xc2\xa0Jugoslavijo\xc2\xa0(nad 100.000). Zato se je dru\xc5\xbeina Bi\xc4\x8dek leta 1929 preselila v Bosno in Hercegovino (Banja Luka). Franc se je kmalu vrnil v Slovenijo. Imel je brata partizana Henrika Bi\xc4\x8dka. V treh zakonih so se mu rodili \xc5\xa1tirje otroci.\n_START_SECTION_\nV partizanih\n_START_PARAGRAPH_\nTakoj ob nem\xc5\xa1kem napadu na Jugoslavijo se je pridru\xc5\xbeil ljubljanskim prostovoljcem, ki so \xc5\xa1li branit slovenske meje. V partizane je \xc5\xa1el julija 1941 in se je pridru\xc5\xbeil partizanski \xc4\x8deti na Jelovici. Po nem\xc5\xa1kem napadu na Rovte je formiral Sel\xc5\xa1ko \xc4\x8deto in bil tri mesece njen komandir, nato je postal komandir \xc5\xa0kofjelo\xc5\xa1ke \xc4\x8dete do 6. septembra 1942. Slednjo je avgusta 1942 popeljal \xc4\x8dez mejo na Primorsko. _NEWLINE_Maja 1943 je kot komandant Gorenjskega odreda vodil Jeseni\xc5\xa1ko \xc4\x8deto na Koro\xc5\xa1ko. Sodeloval je pri mobilizaciji v partizane in formiral Pre\xc5\xa1ernovo brigado. Zaradi hrabrosti je iz vodnika hitro pridobil naziv komandir \xc4\x8dete. Jeseni 1942 postane komandant Cankarjevega bataljona in bil do ustanovitve Pre\xc5\xa1ernove brigade komandir Gorenjskega odreda. Po kapitulaciji Italije (1943) je bil imenovan za komandanta tankovskega odreda za Slovenijo. Iz te enote se je kasneje formirala Jugoslovanska tankovska armija. _NEWLINE_Vodil je boje v Dra\xc5\xbego\xc5\xa1ah ter v Poljanski dolini in na Mo\xc5\xa1enjski planini. _NEWLINE_Kot tankist je bil leta 1944 poslan v Egipt (Kairo), kasneje v Italijo (Bari, Rim, Neapelj) in v Gr\xc4\x8dijo (Solun). _NEWLINE_Kot odli\xc4\x8den vodja, jezikoslovec in finomehanik je postal ravnatelj tankovske \xc5\xa1ole in kasneje \xc5\xa1e ravnatelj avtomobilske \xc5\xa1ole v Italiji (Gravina in Puglia). _NEWLINE_Marca 1945 je bil poslan s kolono voja\xc5\xa1kih kamionov v Jugoslavijo in se vklju\xc4\x8dil v zadnje boje z Nemci. Osvoboditev je do\xc4\x8dakal v Beogradu._NEWLINE_V JLA je bil vse do leta 1956, ko se je upokojil s \xc4\x8dinom majorja.\n_START_SECTION_\n\xc5\xbdivljenje po upokojitvi\n_START_PARAGRAPH_\nPo letu 1956 se je zaposlil v avtoprevozni\xc5\xa1kem podjetju, kjer je u\xc4\x8dil nove kadre. Od leta 1979 je vodil domicilni odbor Cankarjevega bataljona do svoje smrti._NEWLINE_\xc5\xbdivel je v Knapah pri \xc5\xa0kofji Loki. Umrl je za posledicami prometne nesre\xc4\x8de v Klini\xc4\x8dnem centru v Ljubljani..'